רפלקציה

במהלך הקורס נחשפתי לכלים טכנולוגיים שבחלקם לא הכרתי. כלים טכנולוגיים שבהם ניתן להשתמש ולשלב אותם בסביבה מתוקשבת כגון: יצירת קומיקס, לוח מודעות שיתופי, מצגות מטרימות ומצגות סיום, הקלטת טקסטים, העלאת תמונות, סרטונים ועוד. הכרת הכלים ואופן השימוש בהם העלו את רמתי המקצועית. תוך כדי הלימוד הייתי עסוקה מחשבתית כיצד ניתן לנצל את הכלים הטכנולוגיים השונים בהוראת השפה העברית באולפן.

עליי לציין שאין מחשב באולפן ולמרות זאת יש לי קורס במודל, "לומדים עברית עם נאוה" ואני מפנה תלמידים אל הקורס ומשתמשת כבר בכלים שרכשתי.

הקורס היה ארוך ומכביד מבחינת לוח הזמנים הצפוף אך אני מרגישה שיצאתי נשכרת באופן בולט.

אין לי ספק שהתהליך המוצלח שעברתי הוא הודות למנחה, רותי סלומון וגם לחנה גוטמן, מדריכת התקשוב המחוזית ששידרה לי כל העת כי היא מוכנה ומזומנה לעזור לי בכל שאלה ובעיה.